แนวโน้มหุ้นไทยขึ้นต่อ
นักวิเคราะห์ฯคาดตลาดหุ้นไทยเช้านี้จะปรับตัวขึ้นต่อแนวเดียวกับภูมิภาค-ปัจจัยในปท.หนุน-Flow เข้าต่อเนื่อง
27 มี.ค. 2556

นักวิเคราะห์ฯคาดตลาดหุ้นไทยเช้านี้จะปรับตัวขึ้นต่อแนวเดียวกับภูมิภาค-ปัจจัยในปท.หนุน-Flow เข้าต่อเนื่อง
นายชัย จิรเสวีนุประพันธ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า แนวโน้มตลาดหุ้นไทยเช้านี้มองว่าจะสามารถปรับตัวขึ้นไปต่อได้ ด้วย 3 ปัจจัยหลักคือ 1.การเปิดกองทุน Trigger fund ที่ค่อยๆทยอยเปิดออกมา 2.การทำ window dressing และ 3.เรื่องของ Fund flow ที่กลับมาซื้อสุทธิอีกครั้งหนึ่ง ทั้งในตลาดหุ้น และในตลาด TFEX 
อย่างไรก็ตาม การปรับตัวขึ้นในวันนี้มองว่าอาจจะไม่ได้ปรับขึ้นมากเมื่อเทียบกับสองวันที่ผ่านมา โดยในสองวันที่ผ่านหุ้น บวก 40 จุด และวันถัดมาบวก 20 จุด วันนี้จะเป็นการบวก แต่มองว่าจะไม่บวกมากกว่า 20 จุด ในส่วนตลาดภูมิภาค ปรับตัวขึ้นโดยส่วนใหญ่     พร้อมให้แนวรับ 1,535-1,537 จุด แนวต้าน 1,555 จุด